"'''Don't ask, don't tell'''" (DADT) var [[USA]]'s officielle politik overfor [[homoseksualitet|homoseksuelle]] i [[militær]]et. Politikken var i kraft fra [[21. december]] [[1993]] til [[20. september]] [[2011]]. DADT forbød militært personale at diskriminere mod eller genere homoseksuelle eller [[biseksuel]]le, der ikke var sprunget ud, men tillod ikke åbent homoseksuelle eller biseksuelle at tjene i militæret. Dette skyldtes angiveligt, at deres tilstedeværelse "would create an unacceptable risk to the high standards of morale, good order and discipline, and unit cohesion that are the essence of military capability" ("ville skabe en uacceptabel risiko for den høje moralske standard, gode orden, disciplin og sammenhold, der er vitale for den militære styrke"). Loven forbød homo- og biseksuelle at afsløre deres [[seksuelle orientering]] og at tale om homoseksuelle forhold, herunder ægteskab, mens de tjente USA's væbnede styrker. Loven specificerede, at tjenstgørende der afslørede deres homoseksualitet eller var involveret i homoseksuel adfærd skulle hjemsendes, med mindre personen havde handlet med det formål at undgå militærtjeneste eller når det ikke ville være i de væbnede styrkers interesse.
Filosofi Politik Samfund Historie Videnskab Humaniora